**Vprašanja in odgovori**

1. Sam imam podjetje sicer odprto na podlagi osebnega dopolnilnega dela. Zanima me ali se lahko kot ODD prijavim na ta razpis.

ODGOVOR: ODD niso vključeni kot upravičenci v okviru predmetnega javnega razpisa.

2. Kaj to pomeni, da mora imeti vlagatelj na dan oddaje vloge 5,00 zaposlenih – če ima 6 zaposlenih, pa sta 2 zaposlena za polovični delovni čas, izpolnjuje ta pogoj?

ODGOVOR: V tem primeru prijavitelj ne izpolnjuje pogoja. Ta pogoj predvideva 5 oseb, ki so zaposlene ne glede na delovni čas (zaposlitev za polni/krajši delovni čas).

3. Povprečno število zaposlenih na podlagi delovnih ur tukaj ne igra nobene vloge?

ODGOVOR: Ne.

4. Kako je v primeru s.p.-ja? Če ima s.p. na dan oddaje vloge 4 zaposlene za polni delovni čas, se lahko prijavi na razpis?

ODGOVOR: Da.

5. Se s.p. šteje med zaposlene? Če ima s.p. na dan oddaje vloge 5 zaposlenih za polni delovni čas, se lahko prijavi na razpis?

ODGOVOR: Da, s.p. se šteje med zaposlene, kar pomeni, da če ima s.p. poleg sebe še 5 zaposlenih, potem se takšen prijavitelj ne more prijaviti na razpis.

6. Ali se lahko na razpis prijavi samo podjetje, ki se ukvarja z razvojem novega proizvoda iz lesa?

ODGOVOR: Ne, prijavijo se lahko vsi, ki izpolnjujejo pogoje (projekt lahko predvideva tudi nakup opreme ali programske opreme).

7. Se lahko na razpis prijavi mikro podjetje z manj kot 5-imi zaposlenimi, ki se ukvarja s proizvodnjo lesnih izdelkov, ampak pri tem nima lastnega razvoja, bi pa želeli investirati v nove stroje, s pomočjo katerih bi izboljšali in nadgradili svoj proizvodni proces? V tem primeru bi bili upravičeni zgolj stroški nakupa novih strojev, podjetje pa bi pri merilu inovativnost dobilo 0 točk.

ODGOVOR: Da, razpis je namenjen tudi za take primere.

8. Je vrednost upravičenih stroškov navzgor omejena? Lahko vrednost investicije znaša več kot 200.000 EUR ob tem, da podjetje seveda kandidira na 50.000 EUR nepovratnih sredstev?

ODGOVOR: Vrednost upravičenih stroškov ni omejena navzgor, zato se % sofinanciranja ustrezno zmanjša. Bi pa opozorili, da je pri vseh stroških, ki se izkazujejo kot upravičeni stroški projekta, potrebno v primeru sofinanciranja izkazovati ekonomsko upravičenost in zadostiti ostalim razpisnim pogojem.

9. Je za pridobitev točk pri merilu 6. Tržna in prodajna naravnanost dovolj, da se ustrezno izpolni tabela BILANČNI PODATKI iz prijavnega obrazca, ali je potrebno pripraviti tudi razširjene projekcije bodočega poslovanja?

ODGOVOR: Pripraviti je potrebno tudi projekcijo poslovanja (ki se vpiše v prijavni obrazec).

10. Kaj se šteje kot dokumentacija, iz katere je razvidna pretežna vrsta lesa, ki bo uporabljena za izdelek (IV. SESTAVINE VLOGE)? Pogodbe z dobavitelji, računi od dobaviteljev ali kaj drugega?

ODGOVOR: Da, to kar navajate, poleg tega lahko še pisma o nameri (za nabavo) ali predpogodbe.

 11.Koliko zahtevkov za izplačilo sredstev lahko vloži upravičenec?

ODGOVOR: Predvidoma dva.

12. Za koliko let nazaj je potrebno izpolniti podatke o pomoči de minimis v prijavnem obrazcu?

ODGOVOR: Priporočljivo je za najmanj sedem let nazaj.

13. Smo mikro inženiring pohištveno podjetje, 2 zaposlena, nimamo lastne proizvodnje. Ali smo lahko kandidat na tem razpisu, čeprav nimamo lastne proizvodnje in torej verjetno ne bi mogli kandidirati za nakup strojev? Projekt bi lahko bil razvoj oblazinjenega stola iz masivnega lesa. Kandidirali bi za sredstva za razvoj, plače, material, promocijo.

ODGOVOR: Namen tega javnega razpisa spodbuditi razvoj mikropodjetij na področju lesarstva in s tem izkoristiti razvojni potencial slovenske strateške surovine (lesa), torej je namenjen tistim, ki imajo že uvedemo proizvodnjo oziroma jo bodo uvedli.

Stroški materiala in promocije so neupravičeni do sofinanciranja. Stroški plač so upravičeni samo za delo na razvoju novih proizvodov ali storitev, ki jih prijavitelj tudi proizvaja.

14. Imamo dve vprašanji:

- do 5 zaposlenih pomeni, da jih je na dan oddaje lahko zaposlenih 4 ali jih je lahko 5

ODGOVOR: Da izpolnjuje pogoj jih je lahko zaposlenih do vključno pet zaposlenih.

- PN IN FN ni potrebno

 ODGOVOR: Ločeni niso potrebni, potrebne podatke se vpiše v prijavni obrazec.

15. Če je prijavitelj (samostojni podjetnik) hkrati odgovorna oseba (direktor, prokurist, nima pa lastniškega deleža) v drugem podjetju, ki se je že prijavilo na razpis Javni razpis za spodbujanje večje predelave lesa za hitrejši prehod v podnebno nevtralno družbo (NOO LES), ali je ob tem kršena točka 2. posebnih pogojev razpisa  JAVNI RAZPIS SPODBUDE ZA MIKRO PODJETJA V LESARSTVU (MIKRO 22-23).

ODGOVOR: V tem primeru ni kršen pogoj št. 2.

16. A mora biti C16 ali C31 registrirana glavna dejavnost podjetja?

ODGOVOR: NE.

Če ne, koliko časa mora biti registrirana ta dejavnost?

ODGOVOR: Dejavnost mora biti registrirana do oddaje vloge.

17. Zanima me ali k prijavi na razpis ni potrebno priložiti poslovnega načrta?

ODGOVOR: Osnovne podatke vpišete v prijavni obrazec.

18. zanima me, če pri javnem razpisu za mikropodjetja v lesarstvu delež nepovratnih sredstev enak, ne glede na kohezijsko regijo, kjer se podjetje nahaja?

ODGOVOR: Da.

19. Zanima me ali mora imeti podjetje eno izmed dejavnosti katere ustrezajo prijavi na razpis – registrirano kot glavno dejavnost ali je dovolj če je zgolj registrirana kot dodatna dejavnost?

ODGOVOR: Pogoju iz razpisa je zadoščeno, če je to ena izmed registriranih dejavnosti prijavitelja.

20. Kako pa je z poročanjem po pridobljenih sredstvih? Zakaj sofinanciranje do 60% ? V katerem primeru je delež sofinanciranja nižji?

ODGOVOR: Osnovni podatki o načinu izstavljanja zahtevka po pridobitvi sredstev so podani v razpisni dokumentaciji. Podrobneje ob medsebojno razmerje opredeljeno v pogodbi o sofinanciranju. Odstotek sofinanciranja je določen na osnovi analize preteklih projektov. Kar zadeva možnosti nižjega odstotka sofinanciranja glej odgovor na vprašanje 8.

21. Če je v podjetju 0 zaposlenih, je to OK za prijavo na razpis?

ODGOVOR: DA.

22. Prosimo za informacijo glede meril točkovanja in sicer pri stopnji predelave lesa. Kakšna je stopnja predelave lesa za izdelke kot so suha roba, kruhovniki, nakit iz lesa ... ? Teh informacij v tabeli ne najdemo.

ODGOVOR: Stopnja predelave za omenjene proizvode je 100, v kolikor gre za kočni proizvod namenjen končnemu potrošniku.

23. Zanima me kako je z upravičenimi stroški plač – so ti namenjeni samo za dodatne zaposlene, ali velja za upravičenost tudi samozaposlenost (brez zaposlenih)

ODGOVOR: Velja tudi za že zaposlene.

Ali gre pri sofinanciranju nakupa opreme samo za novo opremo, ali lahko tudi za rabljeno, kupljeno pri pravni osebi?

ODGOVOR: Da, iz razpisa izhaja, da mora biti oprema nova.

24. Se lahko na razpis prijavi tudi podjetje s popoldanskim s.p.?

ODGOVOR: NE.

25. Če je v podjetju natanko 5 zaposlenih je še ok?

ODGOVOR: DA – glej tudi predhodne odgovore.

26. Je problem če podjetje nima uporabnega dovoljenja za delavnico?

ODGOVOR: Projekt se mora izvajati v objektu z veljavnim uporabnim dovoljenjem.

27. Se upošteva samo dan oddaje vloge ali se upošteva povprečno število zaposlenih glede na delovne ure v mesecu pred oddajo vloge (REK obrazec za mesec pred oddajo vloge)?

ODGOVOR: Iz razpisa izhaja, da na dan oddaje vloge.

28. Ali je 5,00 zaposlenih še sprejemljivo ali mora biti manjše od 5,00?

ODGOVOR: 5,00 je sprejemljivo.

29. Kako je v primeru povezanih podjetij? Podjetje A in podjetje B sta povezani podjetji preko fizične osebe, ki je lastnik obeh podjetjih. Podjetje A ima 3 zaposlene, podjetje B ima 4 zaposlene. Ali lahko na razpisu kandidira podjetje B?

ODGOVOR: NE.

Podjetja A, B in C so povezana podjetja preko fizične osebe, ki je lastnik vseh podjetij. Podjetje A ima 3 zaposlene, podjetje B ima 4 zaposlene, podjetje C ima 4 zaposlene. Ali lahko na razpisu kandidira podjetje B, ki kot povezano podjetje več ni mikro podjetje?

ODGOVOR: NE.

30. Je potrebno priložiti na razpisu poslovni načrt?

 ODGOVOR: Glej odgovor na vpr. št. 17.

31. Bo potrebno priložiti končno poročanje po končanem projektu oziroma 2 leti po pridobitvi subvencije ali kaj podobnega?

ODGOVOR: Končno poročilo se odda skupaj z zadnjim zahtevkom, nato se še 2 leti oddajajo letna poročila.

32. Potrebujem nekaj informacij. Lahko dam primer:

stroški nakupa opredmetenih osnovnih sredstev,

stroški nakupa neopredmetenih osnovnih sredstev,

Lahko kupim stroje?

ODGOVOR: Da, lahko kupite stroje.

33. Vprašanja:

- kot nosilec dejavnosti s.p.-ja se šteje kot zaposlen ali ne

ODGOVOR: Da.

- gradbeno je potrebno ali ne

ODGOVOR: Projekt se mora izvajati v objektu z veljavnim gradbenim dovoljenjem.

- uporabno je potrebno ali ne

ODGOVOR: Projekt se mora izvajati v objektu z veljavnim uporabnim dovoljenjem.

**6.6.2022**

34. Kateri je minimalni znesek katerega lahko zaprosilo

ODGOVOR: Načrtovana višina sofinanciranja upravičenih stroškov posameznega projekta mora znašati vsaj 5.000,00 EUR ter največ 50.000,00 EUR.

35. Katero dokumentacijo vam moramo dostaviti

ODGOVOR: Vsa zahtevana dokumentacija je navedena v poglavju »IV. Sestavine vloge«, ki je del razpisne dokumentacije.

36. Do katerega datuma mora biti izstavljena faktura?

ODGOVOR: Predvideni roki za oddajo zahtevka za izplačilo v letu 2022 je do 20.10.2022, v letu 2023 pa do 20.10.2023.

37. Plačilo mora bit izvedeno preko trr-ja na poslovni račun podjetja?

ODGOVOR: Sredstva bodo nakazana na transakcijski račun oz. podračun upravičenca.

38. V kolikšnem času pridejo sredstva razpisa na račun podjetja

ODGOVOR: Ministrstvo bo uradno in pravočasno posredovani popoln zahtevek za izplačilo s prilogami poravnalo praviloma v 30 dneh od prejema popolnega zahtevka za izplačilo. Sredstva bodo nakazana na transakcijski račun oz. podračun upravičenca.

39. Lahko potrebna orodja kupil tudi v Italiji

ODGOVOR: Opremo lahko kupite tudi v Italiji. Dokazila, ki so potrebna za uveljavljanje stroškov opreme, so navedena v poglavju »IV. Sestavine vloge«.

40. Moram nabaviti vsa potrebna osnovna sredstva preden zvem ali bom upravičen do teh sredstev

ODGOVOR: Osnovnih sredstev in opreme vam ni potrebno nabaviti do izdaje sklepa o sofinanciranju projekta, sredstva lahko nabavite kasneje.

41. Ali to velja tudi za plače delavcev, če ja kako poteka postopek?

ODGOVOR: Tudi za stroške plač velja, da lahko osebo zaposlite na projektu po izdaji sklepa o sofinanciranju.

42. V razpisni dokumentaciji je navedeno, da se obdobje upravičenosti stroškov in izdatkov prične z oddajo vloge na javni razpis in konča 15.10.2023.

-V kolikor vlagatelj zaključi naložbo v letu 2022, kdaj je zadnji rok upravičenosti stroškov.

-Kdaj je zadnji rok za oddajo zahtevkov za izplačilo v letu 2022:

-Kdaj je zadnji rok za oddajo zahtevkov za izplačilo v letu 2023:

ODGOVOR: Rok za oddajo zahtevka za izplačilo v letu 2022 je do 20.10.2022, v letu 2023 pa do 20.10.2023.

-Ali lahko investicijski projekt dvolete, se izvede del v 2022 in v 2023

ODGOVOR: Projekt se lahko izvaja v obeh letih.

43. Ali se med upravičene stroške v primeru nakupa novih strojev vključujejo tudi naslednji stroški, in sicer:

-montaže

-šolanja

-transporta (izvede dobavitelj stroja)

ODGOVOR: Stroški montaže in transporta se lahko umestijo med stroške opreme, ki so upravičeni, v kolikor so sestavni del računa za nakup novega stroja.

44. V skladu z razpisno dokumentacijo, mora prijavitelj k vlogi priložiti neobvezujoče predračune in ponudbe, izdane največ 60 dni pred oddajo vloge.

* pri posredovanju zahtevka za izplačilo subvencije, je potrebno predložiti še dve konkurenčni ponudbi. Ali morata biti dve konkurenčni ponudbi pridobljeni pred oddajo vloge. Oziroma se pridobijo kasneje v primeru odobritve vloge.
* V primeru, da je predložena ponudba v tujem jeziku, ali je potrebno predložiti prevod ponudbe

ODGOVOR: Neobvezujoči predračuni in ponudbe morajo biti pridobljeni pred oddajo vloge, oziroma vse tri ponudbe morajo biti tudi datumsko primerljive.

Ni potrebno priložiti prevoda ponudbe.

45. Kupljena oprema mora biti nova. Ali je določeno leto izdelave, ki se še smatra da je oprema nova.

ODGOVOR: Praviloma za novo opremo velja, da je leto izdelave v letu nabave.

46. Vlagatelj ima namen razvoj novega produkta. Kdaj mora biti nov produkt končan.

-Kdaj predvidoma se mora začeti nov razviti produkt tržiti.

ODGOVOR: Razvoj produkta mora biti predvidoma zaključen do roka predvidenega zaključka projekta, zadnji rok za zaključek projekta pa mora omogočati pravočasno izstavitev zahtevka in sicer v letu 2023 najkasneje do 20.10.2023.

47. Merila ocenjevanja. V kolikor vlagatelj predvidi zaposliti dva nova delavca v povezavi s predmetom investicije, pridobi vseh 10 točk pri tem merilu. (2 x 5 točk= 10). Ali pravilno sklepam.

ODGOVOR: Tako je.

48. Merilo. Trajnostna rast podjetja. V kolikor je vlagatelj univerzalni pravni naslednik. Od kdaj se začne šteti obstoj podjetja.

ODGOVOR: Obstoj podjetja se šteje od ustanovitve oz. registracije podjetja in ne od prevzema univerzalnega pravnega naslednika.

49. Med odgovori, ki so objavljenimi na vaši spletni strani je pod zaporedno št 10 zapisano kot spodaj navajam

*10. Kaj se šteje kot dokumentacija, iz katere je razvidna pretežna vrsta lesa, ki bo uporabljena za izdelek (IV. SESTAVINE VLOGE)? Pogodbe z dobavitelji, računi od dobaviteljev ali kaj drugega?*

*Da, to kar navajate, poleg tega lahko še pisma o nameri (za nabavo) ali predpogodbe.*

TOREJ moje vprašanje - predračun dobavitelja bo  v redu ali moramo pridobiti predpogodbo za najem leasinga  za nabavo stroja, ki bo predvidoma dobavljen v oktobru 2022 . Kaj v primeru, da se dobava stroja zavleče, ne po naši krivdi ampak po krivdi dobavitelja ? Vemo kakšne so razmere po svetu in kako je z dobavo delov za stroje...

ODGOVOR: Za stroške opreme in drugih opredmetenih osnovnih sredstev in stroške investicij v neopredmetena sredstva je potrebno priložiti neobvezujoče predračune in ponudbe, izdane največ 60 dni pred oddajo vloge. Financiranje stroškov z lizingom ni dovoljeno (točka 5.3. Posebni pogoji za projekt).

Kar se tiče dobave stroja upoštevajte trenutno stanje na globalnem trgu, ki povzroča težave v dobavnih verigah (v določenih segmentih so se zelo podaljšali dobavni roki). Glede na navedeno opozarjamo na prikaz realne napovedi dinamike črpanja sredstev, saj prenos odobrenih sredstev med leti namreč ni mogoč.

50. Imamo dve podjetji, ki ustrezajo temu razpisu. Eno podjetje se nahaja v Ribnici na Dolenjskem, drugo podjetje pa v Kočevju.

Kakšna je razlika v točkah pri ocenjevanju, če se prijavimo s podjetjem v Ribnici ali pa če se prijavimo s podjetjem v Kočevju.

ODGOVOR: Glede na lokacijo podjetje v Kočevju dobi točke za regionalni kriterij (kot obmejno problemsko območje).

51. Ali lahko na razpisu kandidiramo za nakup tehnološke opreme, ki je bila izdelana leta 2014 (zadnji model), vendar kot razstavni eksponat naprava nikoli še ni bila v delovanju oziroma je povsem nova in bi jo lahko nakupili po resnično ugodni ceni ter dobavili takoj, medtem ko je na dobavo iste naprave z letom izdelave 2022 potrebno čakati najmanj 1 leto?

ODGOVOR: Glej odgovor na vprašanje 45.

52. Zanima me kako je z upravičenimi stroški plač – so ti namenjeni samo za dodatne zaposlene, ali velja za upravičenost tudi samozaposlenost (brez zaposlenih)

ODGOVOR: Namenjeni so tudi za samozaposlene (vendar mora izkazati da dela na razvoju novega proizvoda). Bi pa opozorili, da samozaposlena oseba, ki bo izkazovala stroške dela na razvoju novega proizvoda, mora biti realna pri načrtovanju teh stroškov, saj bo morala dokazati delo na projektu poleg dela, ki ga izvaja v povezavi z opravljanje svoje dejavnosti proizvodnje/storitev.

53. Ali gre pri sofinanciranju nakupa opreme samo za novo opremo, ali lahko tudi za rabljeno, kupljeno pri pravni osebi?

ODGOVOR: Do sofinanciranja je upravičena samo nova oprema.

54. Zanima me ali je treba stroj že imeti nabavljen  ali zadostuje predračun , oziroma je treba stroj v celoti plačati in nato dobiš denar za subvencijo . Lp.

ODGOVOR: Za pripravo vloge zadostuje ponudba, eden od pogojev razpisa je, da se projekt ne sme začeti pred oddajo vloge, torej za stroj ne sme biti oddano naročilo ter sklenjena pogodba, plačan račun itd. Vsi stroški so upravičeni (lahko nastajajo) po datumu oddaje vloge.

55. Na razpis se lahko prijavi tudi popoldanski s.p., ki nima nikogar zaposlenega, kajne?

ODGOVOR: Glej odgovor na vprašanje št. 24.

56. Zanima nas ali podjetja s točno 5 zaposlenimi še spadamo pod kandidate za razpis ali ne. Saj na dokumentaciji piše do 5.

ODGOVOR: Da, s 5,00 še spadate med kandidate.

57. Glede razpisa me zanima, ali se lahko na razpis prijavi samostojni podjetnik, ki je normiranec. Prav tako me zanima, ali je pogoj, kdaj mora imeti registrirano ustrezno glavno dejavnost, torej ali lahko sedaj spremeni glavno dejavnost. Samostojni podjetnik namreč načrtuje prehod na proizvodnjo inovativne lesene notranje opreme.

ODGOVOR: Da, na razpis se lahko prijavi normiranec.

Ustrezno dejavnost lahko doregistrirate do oddaje vloge.

58. Podjetje ima trenutno s.p. + 4 zaposlene, kakršno bo tudi stanje na dan oddaje vloge, imajo pa v podjetju namen v roku enega leta zaposliti še vsaj enega dodatnega delavca v proizvodnji. Predvidevam, da to ni težava pri tem razpisu, ali pač (ker bodo imeli po zaključku projekta več kot 5,00 zaposlenih skupaj z s.p.-jem)?

ODGOVOR: Pomembno je, da podjetje izpolnjuje pogoje ob prijavi.

59. Ali je nakup skladiščne hale upravičen strošek? Ali mogoče šotora v kateri bi se izvajala lesarska dejavnost?

ODGOVOR: Ne, oboje (hala, šotor) spada med neupravičene stroške.

60. Mogoče je uveljavljat stroške dela zaposlenih, ki bodo delali na projektu. Lahko tu prikažemo tudi samostojnega podjetnika? Če da, kako se bo dokazovalo njegove stroške dela (nima obračuna plače)?

ODGOVOR: Da, stroške se bo dokazovalo s časovnico in opisom del. Ob tem opozarjamo, da so stroški dela vezani izključno na razvoj produktov oziroma storitev, kar pomeni, da je potrebno biti pri načrtovanju teh stroškov realen in upoštevati tudi, da samostojni podjetnik opravlja večji del časa tudi svojo primarno dejavnosti proizvodnje/storitev.

61. Se na javni razpis Spodbude za mikro podjetja v lesarstvu (šifra MIKRO 22-23) lahko prijavi tudi podjetnik, ki se z lesarstvom ukvarja kot popoldanski s.p.? Dejavnost je sicer ustrezna razpisu, po klasifikaciji C31.090

ODGOVOR: Ne, popoldanski s.p. niso predvideni kot ciljna skupina za ta javni razpis.

62. Pri stopnji predelave lesa pa žal nikjer ne najdem pod kaj bi spadala glasbila tako, da ne vemo koliko točk bi lahko stranka prejela.

ODGOVOR: Glej odgovor na vprašanje št. 22.

Ali so lesena glasbila sploh upravičena do sofinanciranja?

ODGOVOR: Če izpolnjujejo pogoj (delež lesa/lesnih tvoriv nad 50% volumna) so upravičena do sofinanciranja.

63. ali lahko na razpisu kandidiramo za nakup priklopne prikolice za namen optimizacije storitve dostave obdelanih sestavnih elementov za izdelavo lesenih palet ter za strošek plače zaposlenega na projektu, saj nismo predvideli nakupa novih strojev in se zavedamo, da bi pri merilu inovativnost prejeli 0 točk? Ostale pogoje za prijavo na razpis izpolnjujemo.

ODGOVOR: Menimo, da takšen projekt ne izpolnjuje posebnih pogojev za projekt št. 1 in 3.

Strošek dela se navezuje izključno na delo na razvoju proizvodov in storitev

64. soprog je kot s.p. zaposlen 4 ure, 4 ure pa pri drugem podjetju. Torej ni popoldanska dejavnost. ali lahko kandidira na razpisu, ker izkazuje 0,5 zaposlenega?

ODGOVOR: Ne

65. če kandidiramo za nakup stroja, katerega skupna vrednost brez ddv znaša npr. 52.000 €, bo nepovratnih sredstev, če zmagamo na razpisu koliko?

ODGOVOR: 60% upravičenih stroškov

DDV moramo verjetno sami "založiti", ker ga potem povrne država?

ODGOVOR: Da, DDV ni upravičen strošek.

66. V vprašanjih ste navedli, da se mora projekt izvajati v objektu z veljavnim gradbenim dovoljenjem in z veljavnim uporabnim dovoljenjem. Zanima me ali je uporabno dovoljenje možno pridobiti do zaključka trajanja projekta ali mora že biti pridobljeno ob oddaji vloge?

ODGOVOR: V kolikor gre za nabavo stroja za opravljanje obstoječe dejavnosti, se pričakuje, da se ta izvaja v skladu z obstoječ zakonodajo (v legalno zgrajenem objektu), kar pomeni, da ima za to tudi uporabno dovoljenje.

Je ti dovoljenji (gradbeno, uporabno) potrebno priložiti že k vlogi?

ODGOVOR: Ni potrebno, vendar pa ministrstvo lahko zahteva predložitev obeh dokumentov.

67. V poglavju IV., sestavine vloge navajate, da je potrebno priložiti izpisek iz sodnega registra z navedbo vseh registriranih dejavnosti, ali je potrebno priložiti izpiske tudi za ostale točke v poglavju 5.1. splošni pogoji, kjer se sklicujete na izpis iz registra oz. javnih evidenc?

ODGOVOR: Ne, pri drugih pogojih bo komisija sama pridobila podatke (lahko jih pa tudi sami priložite).

Tržna naravnanost se dokazuje z pismi o nameri-to je mišljeno za celoten prodajni asortima ali tudi/izključno nov izdelek, ki je predmet prijave na razpis?

ODGOVOR: Tržna naravnanost se navezuje na predmet projekta.

68. Bilančni podatki za leto prijave na razpis -t- je leto 2022.  Podatki, ki  jih vnbesemo za leto 2022 je dejansko projekcija, ker leto še ni zaključeno. Ali pravilno sklepam, ker je v spodnji tabeli leto 2022 označeno pod realizirano (dejansko bi morala biti projekcija).

ODGOVOR: Da

69. Potencialni prijavitelj nima lastnih proizvodnih prostorov ampak prostor v najemu, kjer opravlja svojo dejavnost. Ali so upravičeni stroški nakupa opreme in strojev, ki bi jih lociral v tem prostoru, torej v prostoru, ki ni v njegovi lasti ali morajo biti prostori v izključni lasti prijavitelja? V primeru, če lahko, kaj mora imeti? Je dovolj pogodba o najemu? Mora priložiti še kakšno soglasje lastnika objekta, ki dovoljuje nakup in lociranje opreme?

ODGOVOR: Da, stroški nakupa opreme in strojev so upravičeni, pomembno je, da imajo ti prostori veljavno uporabno dovoljenje. K vlogi priložite pogodbo o najemu.

70. Na kateri dan mora biti izpolnjen pogoj iz točke 4. Ciljne skupine/upravičenci razpisne dokumentacije, ki pravi: Na ta javni razpis se lahko prijavijo mikro podjetja s sedežem v Republiki Sloveniji…Sem v fazi lastniškega prevzemanja podjetja, ki ima 4 zaposlene in se ukvarja z dejavnostjo C16. Ob oddaji vloge bo sprememba lastništva že urejena, podjetje bo samostojno, mikro, s 4,00 zaposlenimi.

Na dan 31.12.2021 je bilo podjetje preko prejšnjega lastnika povezano z drugim podjetjem, zato ni izpolnjevalo pogoja »mikro podjetje, do 5,00 zaposlenih«.

Ali lahko s podjetjem kandidiram na razpisu, če izpolnjujem vse ostale pogoje?

ODGOVOR: Pogoj morate izpolnjevati na dan oddaje vloge, torej lahko kandidirate, če izpolnjujete ostale pogoje, pri čeme pa boste morali izkazati, da niste več lastniško povezani.

71. Ali je pri razpisu Mikro 22-23 dovoljen nakup proizvodnje hale oz. je to upravičen strošek?

Pri oddaji dokumentacije gre zgolj za obrazec 1 ali je potrebno oddati še kaj drugega? Nikjer namreč ne najdem navodil za oddajo.

ODGOVOR: Nakup hale ni upravičen strošek pri temu razpisu.

Navodila so v razpisni dokumentaciji (četrto poglavje).

**13.6.2022**

72. Se lahko na javni razpis javijo tisti, ki imajo registrirano popoldansko dejavnost na kmetiji, razrez in obdelava lesa?

ODGOVOR: Ne

73. Pod točko 12. Roki in načini prijave na razpis je navedeno: Vloga na razpis mora biti oddana v skladu z navodili v razpisni dokumentaciji in sicer v zaprti ovojnici z navedbo na sprednji strani, dobesedno in brez okrajšav: »NE ODPIRAJ – VLOGA na javni razpis Spodbude za mikropodjetja v lesarstvu (MIKRO 22-23)«, in s polnim nazivom in naslovom prijavitelja. Kot eden izmed obrazcev pri razpisu je Obrazec 3 – ovojnica, kjer pa je navedeno, da izpolnimo naziv in naslov pošiljatelja ter izrežimo in nalepimo na ovojnico (označitev na obrazcu 3 je malce drugačna kot pri točki 12. JR).

Kaj je prav, da ne bo vloga po nepotrebnem zavržena (eno, drugo ali karkoli izmed obojega)?

ODGOVOR: Oboje je sprejemljivo.

74. Ali je upravičen strošek naprava za odsesovanje, ki bo bistveno pohitrila celoten proizvodni proces ter izboljšala kvaliteto vseh končnih izdelkov?

ODGOVOR: Da.

Programska oprema za risanje in izdelovo kosovnic je upravičen strošek?

ODGOVOR: DA (v primeru, da ne gre za splošno programsko opremo).

V kolikor predmet prijave ni izdelava novega izdelka, temveč obstoječih predložimo pismo o nameri za prodajni trg za ta segment izdelkov?

ODGOVOR: Da ter informacijo kje, kako in v kakšni količini se bo tržilo (tako, da bo razvidno, da obstaja trg).

75. Podjetje koristi najeto strojno opremo, zato ne bo uveljavlalo nakupa strojne opreme razen 3D tiskalnik. Bi pa v sklopu projekta razvili nov inovativni  leseni produkt zaradi česar bo strošek projekta tudi strošek zaposlenega, ki dela na projektu. Zadošča razširitev dejavnosti (poleg projektiranja še lesarstvo) za prijavo na razpis?

ODGOVOR: Glejte odgovor na vprašanje št. 13.

76. V obrazcu 1: Prijavni list je potrebno navesti podatek Število zaposlenih na dan oddaje vloge.

Pod opombo 1 je zapisano: Prijavitelj dokazuje število zaposlenih s predložitvijo REK obrazcev zaposlenih.

Prosim za pojasnilo, kateri REK obrazec je tu mišljen – REK obrazci se oddajajo ob izplačilu npr. plače.

Ob oddaji vloge je mogoče priložiti REK obrazec za plače za pretekli mesec, ne pa tudi za tekoči mesec.

ODGOVOR: Priložite obrazce, ki so na voljo na dan oddaje vloge, komisija bo pri preverjanju vloge lahko zahtevala predložitev rek obrazcev za mesec oddaje vloge.

77. Prosimo za pojasnilo glede kriterija ocenjevanja prijav »5. Stopnja predelave lesa«.

Ali se produkti:

* Drogovi iz lesa, namenjeni usmerjevanju obiskovalcev
* igrače iz lesa – manjše stolčke, mizice in podobne igrače za otroke. Ali se potem upošteva kot upoštevajo kot notranje pohištvo in se smatra, da gre za 100 predelavo lesa? Ali obstaja poleg tabele, predstavljene v razpisni dokumentaciji, kak drug dokument na katerega se lahko opremo, da to ugotovimo in pojasnimo v prijavi?

ODGOVOR: Strokovna komisija imenovana za javni razpis bo, na podlagi opisa in prikaza deleža lesa v posameznem produktu, ocenila, v kateri razred predelave spada posamezen produkt.

78. Podjetje v fazi prijave na razpis izračuna, da bo dodano vrednost na zaposlenega na račun investicije povečalo za nekaj več kot 30% v letu 2025 (zaključek investicije v letu 2023) glede na leto 2021 (pri merilu 4 izberemo dodano vrednost na zaposlenega). Ali to pomeni, da bo moralo podjetje dejansko v letu 2025 povečati DV/zaposlenega za dobrih 30% (kolikor smo navajali ob prijavi na razpis), ali bo zadoščalo, da v letu 2025 dejansko poveča DV/zaposlenega zgolj za več kot 10% (na podlagi tega dobimo maksimalnih 10 točk pri tem kriteriju)? Z drugimi besedami, ali bo imel prijavitelj kake težave (zahteva po vračilu (dela) sredstev), če bo v letu 2025 dejansko povišal DV/zaposlenega le za recimo 15% (kar bo še vedno več kot 10%, kolikor je bila zgornja meja za pridobitev maksimalnega števila točk pri tem merilu)?

ODGOVOR: V kolikor bo podjetje na vlogi navedlo povečanje dodane vrednosti za 30% do 2025, bo moralo ta cilj doseči, zato priporočamo previdnost pri napovedih.

79. Zanima me, ali je lahko upravičen strošek tudi nakup SW, ki bi se vgradil v leseni izdelek in tako ne predstavlja neopredmetenega osnovnega sredstva, ampak del produkta?

ODGOVOR: Ne

80. Trenutno opravljamo dejavnost v prostorih z gradbenim dovoljenjem in hišno številko v objektu starem cca 50 let v lasti očeta. V tem objektu poslujemo od same ustanovitve podjetja leta 2015. Najverjetneje nimamo uporabnega dovoljenja, saj ga po takratnem in trenutnem zakonu nismo potrebovali. Uporabno dovoljenje je obvezno le za novogradnje. Ali ga boste v tem primeru zahtevali?

ODGOVOR: Priložite dokazila, ki izkazujejo opravljanje dejavnosti v skladu z zakonodajo. K vlogi priložite tudi pravnomočno gradbeno dovoljenje.

81. Zaradi širitve dejavnosti smo v letu 2018 pričeli z gradnjo enostanovanjskega objekta za katerega je bilo izdano gradbeno dovoljenje. Objekt je dokončan v 90%. V roku meseca ali dveh bomo na upravno enoto oddali vlogo za uporabno dovoljenje. Ali se lahko prijavimo na razpis, če v času do nakupa stroja oddamo vlogo za uporabno dovoljenje?

ODGOVOR: Vlogo na javni razpis lahko oddate. Uporabno dovoljenje pa morate pridobiti do fizičnega pričetka izvajanja projekta.

82. V primeru , da podjetje zaradi širitve posla spremeni naslov opravljanja dejavnosti me zanima na kakšen način vam mora to sporočiti?

ODGOVOR: Spremembo naslova sporočite pisno.

83. Ali lahko najemno pogodbo predložimo kasneje ob zahtevku za sredstva, saj trenutno do nakupa stroja najemniških prostorov ne potrebujemo?

ODGOVOR: Najemno pogodbo lahko priložite ob zahtevku za izplačilo.

84. Kako poteka prijava na razpis oz. kdaj je določitev sofinanciranja dokončna? V primeru, da oddam vlogo in mi nanjo odgovorite z sklepom o izdaji sredstev, ali je to že vaša dokončna določitev, ali pa se lahko v tem primeru še sam odločim, če odstopim od projekta?

ODGOVOR: V kolikor vloga izpolnjuje vse zahtevane razpisne pogoje ministrstvo izda sklep o dodelitvi sredstev. Sledi podpis pogodbe o sofinanciranju. V primeru obeh postopkov lahko odstopite od projekta.

85. Edina denarna pomoč je bila od projekta ZRSZ Zaposli me, kjer sem prejel subvencijo za eno zaposleno osebo za mesece november 2021 do februarja 2022. Trenutno je ta oseba od februarja na porodniški odsotnosti, po izteku (maja 2023) pa bo verjetno zaposlena še naprej pri meni, vendar subvencije zanjo ne bom več prejemal. Ali se ta denarna pomoč, ki se je v bistvu že iztekla, tudi šteje v okviru sedme točke pogoja za prijavitelje?

ODGOVOR: Če gre za državno pomoč po de minimis se upošteva (upoštevajo se vse pomoči po de minimis v zadnjih treh letih, ki ne smejo presegati 200.000 EUR).

86. Zanima nas kaj je mišljeno kot dokazilo, da podjetje razpolaga z materialnimi, finančnimi in človeškimi viri za realizacijo izvedbe in prodaje izdelka iz naslova operacije?

Ali je dovolj izjava podjetja da razpolaga z vsemi tremi viri? Ali je potrebno pridobiti bančno izjavo ter izjavo dobavitelja da razpolaga z navedenimi viri?

ODGOVOR: Zahtevana so dokazila, ki se bodo upoštevala pri merilu številka 2 - Povezovanje in izmenjava znanja v lesni vrednostni verigi. Da vlagatelj prejme točke pri omenjenem merilu mora predložiti najmanj eno pismo o nameri ali predpogodbo in v prijavnem obrazcu opisati in utemeljiti sodelovanje z drugimi podjetji, izobraževalnimi ali raziskovalnimi institucijami za potrebe projekta.

**20.6.2022**

87. Zanima nas kaj je mišljeno kot dokazilo, da podjetje razpolaga z materialnimi, finančnimi in človeškimi viri za realizacijo izvedbe in prodaje izdelka iz naslova operacije? Ali je dovolj izjava podjetja da razpolaga z vsemi tremi viri? Ali je potrebno pridobiti bančno izjavo ter izjavo dobavitelja da razpolaga z navedenimi viri?

ODGOVOR: Izjava ni dovolj.

88. Ali se lahko strošek plač uveljavlja za študenta, ki je zaposlen preko študentskega servisa in bi delal na razvoju novega produkta? Pogoj je, da se ta zaposleni obdrži nadaljnji dve leti (študenta bi ob izteku študentskega statusa tudi zaposlili)?

ODGOVOR: Stroški dela se nanašajo na redno zaposlene s pogodbo o zaposlitvi za polni delovni čas.

89. Zanima me ali moramo k vlogi priložiti dokazila za lastna sredstva? Torej stanje na TRR oziroma izjavo banke? Ali je dovolj, da vlogi navedemo, da se investicija krije iz lastnih sredstev?

ODGOVOR: Priložiti je potrebno stanje na TRR oz. izjavo banke.

90. Podjetje na dan oddaje vloge nima zaposlenih je to ovira za prijavo?

ODGOVOR: Ne

Podjetje na dan 31.12.2021 nima zaposlenih, bo pa zaposlilo 1 osebo tekom projekta, je to ovira za izračun dodane vrednosti, ker pri SPS-u so na osnovi njihove formule dobili pri izračunu dodane vrednosti na zaposlenega rezultat 0?

ODGOVOR: Ne, glejte tudi odgovor na vpr. št. 5.

Kakšna formula se uporablja za izračun povečanja dodane vrednosti?

ODGOVOR: uporablja se splošno sprejeta formula za izračun.

Podjetje bo poleg svoje glavne dejavnosti trgovine uvedlo novo proizvodnjo. Do sedaj niso imeli proizvodnje in strojne opreme, sedaj pa bodo le to v sklopu projekta nabavli in izdelovali inovativen leseni izdelek. Zadošča to vstopnim pogojem razpisa?

ODGOVOR: Glejte odgovor na vpr. 13

Vezano na zgornje vprašanje podjetje pri merilu krožno gospodarstvo, ne more pridobiti točk, glede na to da nimajo lastne proizvodne, temveč so se posluževali najema? Se lahko naredi izračun energetskih prihrankov v primerjavi z najeto/novo opremo?

ODGOVOR: Če prav razumemo, je drugo podjetje proizvajalo za njih. Torej je odgovor na vprašanje ne.

91. Podjetnik ima trenutno zaposlenih 6 oseb. Dne 30.6.2022 se enemu zaposlenemu izteče pogodba za določen čas. Ali se šteje potem 5 ali 6 zaposlenih na dan 30.6.2022? - Šteje se 6 zaposlenih

Ali lahko podjetnik po oddaji vloge naprimer, če je povečana potreba po delu, zaposli dodatno osebe oziroma ali je ne sme zaposliti  v času predmetnega  razpisa? - Da, izpolnjevanje pogoja se nanaša na dan oddaje vloge

92. Na podlagi ponudb smo se odločili za nabavo osnovnega sredstva - stroja. Pogoj, da gre stroj v izdelavo, je plačilo avansa. Po plačilu avansa je rok dobave pol leta. Ali lahko plačamo avans pred oddajo ponudbe (saj je pogoj, da dobimo stroj do konca oktobra) in lahko kandidiramo na razpisu?

ODGOVOR: Ne, v tem primeru bi se projekt začel že pred oddajo vloge in ne bi izpolnjeval pogoja za projekt št. 5

93. V kolikor dobimo stroj konec oktobra, pred tem pa mora biti 100% plačan, to pomeni, da ne bomo mogli oddati zahtevka do 20.10.2022. Kdaj potem lahko oddamo zahtevek, tudi novembra / decembra 2022? Ali moramo počakati na leto 2023?

Ali moramo v tem primeru izpolniti na vlogi proračunsko leto 2023, kljub temu, da bo stroj plačan v letu 2022 (saj je pogoj, da je stroj v celoti plačan pred dobavo)?

ODGOVOR: Da, če ne bo izplačila letos, morate predvideti sredstva za leto 2023.

94. S.p. z 0 zaposlenimi v bilanci za 2021 nima izkazane dodane vrednosti na zaposlenega (ni je mogoče izračunat iz bilančnih podatkov, ki prikazujejo povprečno število zaposlenih iz ur 0. V primeru, da podjetje v obdobju preverjanja rezultatov zaposli dodatno osebo, bo takrat izkazovalo pozitivno dodano vrednost na zaposlenega. Lahko štejemo to kot 100% povečanje vrednosti? Je tako mogoče pridobiti ustrezne točke pri merilu 4., kot ga opredeljuje Razpisna dokumentacija?

ODGOVOR: Ob dodatno zaposleni eni (1) osebi je načeloma možno povečanje dodane vrednosti za 100%,

95. Zanima me, ali imajo kandidati v obeh rokih enake možnosti (, če privzamemo enako število točk)? Kaj se zgodi, če v prvem roku dobite več kot za 1.000.000 prijav? Je potem še drugi rok? - Če bodo sredstva porabljena v prvem roku, se bo razpis zaključil in drugega roka ne bo

96. V dokumentaciji (7. točka) piše, da je delitev sredstev: 300.000 za leto 2022 in 700.000 za leto 2023. Ali to pomeni, da je 700.000 namenjenih za prijave oddane do 18.11.2022? - Ne, sredstva v letu 2023 so tudi za prvi rok.

97. Za koliko mesecev oziroma efektivnih delovnih ur maksimalno lahko prejmemo nepovratna sredstva za stroške plač in druge stroške dela v povezavi z razvojem novih proizvodov iz lesa za enega zaposlenega?

- max 160 ur na mesec

- max 1720 ur na leto

- obdobje upravičenosti je od dneva oddaje vloge do 15.10.2023